# Erklæring om de minimis-støtte

## Vejledning

Puljen proINNOVFUNDING administreres i henhold til Europa-Kommissionens forordning (EU) 2023/2831 af 13. december 2023 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte, EU-Tidende, L af 15. december 2023 (herefter *de minimis-forordningen*).[[1]](#footnote-1) Det betyder, at ansøgere til puljen skal overholde betingelserne i de minimis-forordningen for at kunne modtage tilskud fra puljen.

For støtte, der ydes i medfør af de minimis-forordningen, er det bl.a. en betingelse, at den samlede de minimis-støtte til en enkelt virksomhed ikke overstiger 300.000 EUR over en periode på tre år (se afsnittet om *Støtteloft* nedenfor). Det er også en betingelse, at virksomheden ikke har modtaget anden statsstøtte til de samme støtteberettigede omkostninger, der medfører, at støtteintensiteten eller støttebeløbsgrænsen, der gælder for den anden ordning overskrides, f.eks. en gruppefritagelsesforordning eller en afgørelse vedtaget af Kommissionen (Se afsnittet om *Muligheden for at kombinere med anden statsstøtte* nedenfor).

Projektadministratoren for det ansøgende projekt skal derfor udfylde og returnere vedlagte de minimis-erklæring sammen med ansøgningen. I erklæringen skal projektadministratoren udfylde, hvorvidt den virksomhed, som projektadministratoren repræsenterer, har fået tildelt anden de minimis-støtte i en periode på tre år forud for afgivelse af erklæringen, samt i givet fald hvor meget de minimis-støtte projektadministratorens virksomhed har modtaget, og i henhold til hvilken de minimis-forordning.

Derudover skal projektadministratoren erklære, om virksomheden har fået tildelt anden statsstøtte til de samme støtteberettigede omkostninger som under puljen, som ikke er de minimis-støtte. Er dette tilfældet skal projektadministratoren oplyse, under hvilken EU-ordning projektadministratorens virksomhed har fået tildelt støtte, samt det præcise støttebeløb.

Projektadministratoren skal bekræfte rigtigheden af oplysningerne i erklæringerne ved underskrift fra den/de, der tegner projektadministratorens virksomhed i overensstemmelse med tegningsreglen i CVR-registret, eventuelle vedtægter eller lignende.

Hvis en kommune agerer projektadministrator, skal kommunen kunne afgive de minimis-erklæringen.

#### Støtteloft

Det er, som beskrevet ovenfor, en betingelse, at den samlede de minimis-støtte til en enkelt virksomhed, ikke overstiger 300.000 EUR over en periode på tre år.[[2]](#footnote-2)

Det betyder, at projektadministratorens virksomhed gerne må have fået tildelt anden de minimis-støtte i perioden på tre år forud for afgivelse af erklæringen, så længe støtteloftet ikke overskrides.[[3]](#footnote-3) Hvis ansøgningen til puljen betyder, at de minimis-støtteloftet på 300.000 EUR overskrides, kan Energistyrelsen ikke give tilsagn om tilskud, også selvom en del af beløbet ville kunne rummes inden for loftet på 300.000 EUR.[[4]](#footnote-4)

Det er alene de minimis-støtte tildelt i perioden på tre år forud for afgivelse af erklæringen, der skal oplyses om i de minimis-erklæringen. De minimis-støtte anses for tildelt på det tidspunkt, hvor modtageren har opnået ret til at modtage støtte, dvs. den dato hvor der er truffet afgørelse om tilsagn om støtte og ikke den dato, hvor støtten udbetales.[[5]](#footnote-5) Erklæringen angår således tildelt støtte, og ikke den støtte, der ansøges om under puljen.

Ved oplysning om tildelt de minimis-støtte i perioden på tre år forud for afgivelse af erklæringen skal projektadministratoren i nogle tilfælde også oplyse om støtte tildelt andre virksomheder. Dette vil være tilfældet, hvis projektadministratorens virksomhed sammen med en til flere andre virksomheder betragtes som *en enkelt* virksomhed, fordi de kontrolleres af samme enhed (de jure eller de facto).[[6]](#footnote-6)

Projektadministratoren skal derfor forholde sig til, om der mellem projektadministratorens virksomhed og en eller flere andre virksomheder består en af de forbindelser, som er nævnt i artikel 2, stk. 2, litra a til litra d i de minimis-forordningen. Det kan f.eks. være, hvis der mellem projektadministratorens virksomhed og en anden virksomhed er en forbindelse, hvorved den ene virksomhed besidder flertallet af de stemmerettigheder, der er tillagt aktionærerne eller deltagerne i en anden virksomhed.[[7]](#footnote-7)

Hvis der mellem projektadministratorens virksomhed og en eller flere andre virksomheder består en af de nævnte forbindelser, betragtes de som en enkelt virksomhed, og derfor skal de minimis-støtte tildelt alle disse virksomheder oplyses i erklæringen*.*

Har projektadministratorens virksomhed inden for de seneste tre år forud for erklæringens afgivelse indgået i fusioner, virksomhedsovertagelser eller spaltning i to eller flere selvstændige virksomheder, skal tildelt de minimis-støtte til disse virksomheder også oplyses i de minimis-erklæringen.[[8]](#footnote-8)

#### Muligheden for at kombinere med anden statsstøtte

Det er, som beskrevet ovenfor, også en betingelse, at projektadministratorens virksomhed ikke har modtaget anden statsstøtte til de samme støtteberettigede omkostninger, der medfører, at støtteintensiteten eller støttebeløbsgrænsen, der er fastsat i en gruppefritagelsesforordning eller en statsstøttegodkendelse, overskrides.[[9]](#footnote-9)

Det betyder, at projektadministratorens virksomhed som udgangspunkt gerne må tildeles anden statsstøtte. Projektadministrators virksomhed må dog ikke tildeles de minimis-støtte under nærværende pulje samtidig med anden statsstøtte til de samme støtteberettigede omkostninger, hvis tildeling af de minimis-støtten under nærværende pulje medfører, at støtteintensiteten eller støttebeløbsgrænsen, der gælder for den anden ordning, ansøger har fået støtte i medfør af, overskrides.[[10]](#footnote-10)

# De minimis-erklæring

Puljen proINNOVFUNDING, administreres som de minimis-støtte i henhold til EU’s statsstøtteregler, da ordningen yder støtte til virksomheder i henhold til Europa-Kommissionens forordning (EU) 2023/2831 af 13. december 2023 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte, EU-Tidende, L af 15. december 2023 (herefter *de minimis-forordningen*).

|  |  |
| --- | --- |
| **Virksomhedsnavn:**  |  |
| **CVR-nummer:**  |  |

## Erklæring om de minimis-støtte tildelt i en periode på tre år[[11]](#footnote-11)

**Sæt ét kryds:**

|  |  |
| --- | --- |
| [ ]  | Projektadministratorens virksomhed[[12]](#footnote-12) har ikke i en periode på tre år forud for erklæringens afgivelse fået tildelt de minimis-støtte i henhold til Europa-Kommissionens forordning (EU) 2023/2831 af 13. december 2023 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte[[13]](#footnote-13) og de minimis-støtte i henhold til andre de minimis-forordninger.[[14]](#footnote-14) |
| [ ]  | Projektadministratorens virksomhed[[15]](#footnote-15) har i en periode på tre år forud for erklæringens afgivelse fået tildelt følgende de minimis-støtte i henhold til Europa-Kommissionens forordning (EU) 2023/2831 af 13. december 2023 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte[[16]](#footnote-16) og/eller de minimis-støtte i henhold til andre de minimis-forordninger[[17]](#footnote-17): |

Har projektadministratorens virksomhed inden for de seneste tre år indgået i fusioner, virksomhedsovertagelser eller spaltning i to eller flere selvstændige virksomheder, skal tildelt de minimis-støtte til disse virksomheder også oplyses i de minimis-erklæringen, jf. de minimis-forordningens artikel 3, stk. 8 og 9.

|  |  |
| --- | --- |
| Dato for tildeling af de minimis-støtte[[18]](#footnote-18) |  |
| Beløb |  |
| Angiv støtteordning |  |
| Ordningen administreres af |  |

## Erklæring om anden statsstøtte til samme støtteberettigede omkostninger

**Sæt ét kryds:**

|  |  |
| --- | --- |
| [ ]  | Projektadministratorens virksomhed har ikke modtaget anden statsstøtte til de samme støtteberettigede omkostninger, som der ansøges om støtte til under puljen. |
| [ ]  | Projektadministratorens virksomhed har modtaget følgende anden statsstøtte til de samme støtteberettigede omkostninger, som der ansøges om støtte til under puljen: |

|  |  |
| --- | --- |
| Beløb |  |
| Angiv støtteordning |  |
| Ordningen administreres af |  |

Projektadministratoren er bekendt med, at projektadministratoren har pligt til at underrette Energistyrelsen om ændringer i de ovenfor nævnte forhold, der afgives erklæring om, indtil tildeling af tilsagn. Dette gælder enhver ændring i de forhold/oplysninger, Energistyrelsen vil lægge til grund ved afgørelsen om tilsagn, eksempelvis hvis projektadministratorens virksomhed får tildelt anden de minimis-støtte fra afgivelse af erklæringen og indtil afgørelsen om tilsagn.

Underretningen skal ske straks efter, at det pågældende forhold er indtruffet, eller straks fra det tidspunkt, hvor projektadministratoren blev bekendt med, at forholdene er indtruffet eller vil indtræffe.

Erklæringen om de minimis-støtte og anden statsstøtte til de samme støtteberettigede omkostninger skal afgives af den eller de, der tegner projektadministratorens virksomhed.

## Underskrift

|  |  |
| --- | --- |
| **Dato & sted:** | **Underskrift:****Navn:** |

|  |  |
| --- | --- |
| **Dato & sted:** | **Underskrift:****Navn:** |

Erklæringen skal underskrives af en tegningsberettiget eller prokurist i virksomheden. Underskrives erklæringen af en tegningsberettiget, skal en kopi af virksomhedens gældende tegningsregler vedlægges på ansøgningsportalen. Underskrives erklæringen af en prokurist, skal dokumentation for prokura tillige vedlægges på ansøgningsportalen.

1. Der er udarbejdet en vejledning til projektadministratoren og projektorganisationen om denne pulje. [↑](#footnote-ref-1)
2. Jf. artikel 3, stk. 2, i de minimis-forordningen. [↑](#footnote-ref-2)
3. I vurderingen af, hvorvidt støtteloftet overskrides, medregnes ikke de minimis-støtte ydet efter Kommissionens forordning (EU) 2023/2832 af 13. december 2023 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte ydet til virksomheder, der udfører tjenesteydelser af almindelig økonomisk interesse (SGEI de minimis). Jf. artikel 5, stk. 1, i de minimis-forordningen. [↑](#footnote-ref-3)
4. Jf. artikel 3, stk. 7, i de minimis-forordningen. [↑](#footnote-ref-4)
5. Jf. artikel 3, stk. 3, i de minimis-forordningen. [↑](#footnote-ref-5)
6. Jf. artikel 2, stk. 2, i de minimis-forordningen. [↑](#footnote-ref-6)
7. Jf. artikel 2, stk. 2, i de minimis-forordningen. [↑](#footnote-ref-7)
8. Jf. artikel 3, stk. 8 og 9, i de minimis-forordningen. [↑](#footnote-ref-8)
9. Jf. artikel 5, stk. 3, i de minimis-forordningen. [↑](#footnote-ref-9)
10. Jf. artikel 5, stk. 3, i de minimis-forordningen. [↑](#footnote-ref-10)
11. Jf. artikel 3, stk. 2, i de minimis-forordningen. [↑](#footnote-ref-11)
12. Ved projektadministratorens virksomhed forstås den eller de enheder, der repræsenterer den projektorganisation, der søger tilskud fra puljen og som samlet set udgør en enkelt virksomhed, som defineret i artikel 2, stk. 2, i de minimis-forordningen. [↑](#footnote-ref-12)
13. Som offentliggjort i Den Europæiske Unions Tidende, L af 15. december 2023. [↑](#footnote-ref-13)
14. F.eks. Europa-Kommissionens forordning nr. 1407/2013/EU af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte, EU-Tidende 2013, L352, s. 1. [↑](#footnote-ref-14)
15. Ved projektadministratorens virksomhed forstås den eller de enheder, som repræsenterer den projektorganisation, der søger tilskud fra puljen og samlet set udgør en enkelt virksomhed, som defineret i artikel 2, stk. 2, i de minimis-forordningen. [↑](#footnote-ref-15)
16. Som offentliggjort i den Europæiske Unions Tidende, L af 15. december 2023. [↑](#footnote-ref-16)
17. F.eks. Europa-Kommissionens forordning nr. 1407/2013/EU af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte, EU-Tidende 2013, L352, s. 1. [↑](#footnote-ref-17)
18. Jf. artikel 3, stk. 3, i de minimis-forordningen anses de minimis-støtte for ydet på det tidspunkt, hvor virksomheden har opnået ret til at modtage støtten, uanset datoen for udbetalingen af de minimis-støtten til virksomheden. [↑](#footnote-ref-18)